钦定古今图书集成/明伦汇编/闺媛典/第074卷 > 尹孝策妻李氏
## 钦定古今图书集成/明伦汇编/闺媛典/第074卷 > 尹孝策妻李氏

按《陕西通志》：“李氏，西安渭南人，尹孝策妻。生一女，夫
亡，氏年二十六，叔翁谋夺其节，阴许富民韩某，氏每
藏刀自戒。岁除夜，氏方同幼女卧，众突拥入门，捆载
疾驰，叔母预匿车中，夺其所怀刃掷之，李以束发簪
刺喉，七孔血流。及抵韩门，男女持簪衣以待，李大声
詈曰：‘速归我，勿自累’！韩见血污不可近，遂令还。史义”
伯率诸生白于有司，表其门。已而女嫁李遂，不食而
死。